Pal ar c'hentelioù-mañ a zo derc'hel da deurel ur sell war al lennegezh vrezhonek, kement war ar skrivagnerien, war al luskadoù hag ar c'houlzioù dishañval a zo bet en hon lennegezh. N'eomp ket don en danvez, met kentoc'h e klaskomp reiñ un tañva anezhañ ha dre se reiñ c'hoant d'an dud da zizoleiñ dreze o-unan, da vont pelloc'h gant al lenn e brezhoneg. Kalz brasoc'h ha kaeroc'h eo hon lennegezh eget ar pezh a glasker reiñ dimp da grediñ, ha danvez lenn a zo forzh pegement. Lenn brezhoneg a zo un doare da binvikaat ar yezh hon eus desket, d'en em varrekaat, da gompren gwelloc'h tro-spered hon c'henvroiz dre hon lennegezh.